Religie is terug in die Filosofie as 'n waardige onderwerp. In Deel 1 word eerstens uitgestip wat MacIntyre, Taylor en Derrida in hierdie verband bedoel. Daarna word na die Verligting gekyk om te bepaal wat die deurbraak moontlik gemaak het. Die bevinding is dat, selfs waar die Verligting heeltemal plek gemaak het vir religie (as 'n siviele religie en as religie van die hart), dit steeds 'n wesenlike verband met 'n transendentele openbaring uitgesluit het.